open-index/open-wikipedia-markdown huggingface dataset:
Ta en hånd og la den vandre

***Ta en Hånd og la den Vandre*** er en film med elementer av mørk og lys komedie, action og drama produsert av SnipSnap. Den ble filmet i Sunnmøre og omegn i tidsrommet 2002 til 2006.

## Historien
Manuset i filmen går ut på at onkelen til protagonisten Richard Lunberg dør i en grusom ulykke og etterlater seg en stor formue. Men i testamentet til den avdøde stilles det krav til at denne formuen skal utbetales i form av at hans legeme skal begraves et spesifikk sted. Ettersom det kun er en liten del som gjenstår av onkelen Jakob Granli er det opp til Lunberg å sørge for å få den gravlagt. Dessverre for Lunberg får noen skurker snus i hendelsen og stikker kjepper i hjulene for Richard. Dette utløser en serie hendelser, den ene verre enn den andre.

## Produksjonshistorie
Filmen ble forsøkt innspilt i 1998, men regissøren så seg aldri fornøyd med opptakene og en omskriving av manus ble påbegynt i slutten av mai 2002. Den følgende august-måneden startet filmingen, men ble ofte utsatt for teknisk svikt i utstyr og andre ukontrollerte elementer som ustabilt vær. Dette, samt at all planlegging måtte legges opp etter når de involverte var tilgjengelige, gjorde sitt til at produksjonen ikke stod ferdig før mai 2006.

Filmen ble første gang fremvist 10. juni 2006 i studenthuset «Raadhuset» ved Høgskolen i Ålesund.

## Rollebesetning
* Bjørn Egil Eide som Richard Lunberg
* Michal L. Berg som "Sjef"
* Tore Ramstad Urke som Politimester Roger Hansen
* Vidar Vegsundvåg som Advokat Konrad Bakke
* Amir Kreso som Nilo
* Joseph-Andrè Ban som Konstabel Marino
* Frank Robert R. Grytten som Presten
* Svein R. Lillebø som Musikeren
* Steffen R. Grytten som Graveren
* Kim Idar Krogsethagen som Amerikaneren
* Roy-Andrè Antonsen som Trailersjåføren
* Jakob Granli som seg selv
* Jan Erik Hanken som Arving 1
* Thor Blindheim som Arving 2
* Tor Arne Ryste som Arving 3
* Albert Aarflot som Konstabelen/Intercom-stemmer
* Eirik Homblong som Nyhetsoppleser-stemme
* Peter Opsal som Bekjent av Granli
* Hunden "Kaia" som Den jævla kjøteren
* Eirik York som Ung Granli (bilde)

## Mannskap
* Fortelling & regi:
::Bjørn Egil Eide
* Manus:
::Bjørn Egil Eide
::Vidar Vegsundvåg
* Kamera:
::Michal L. Berg
::Svein R. Lillebø
::Tore Ramstad Urke
::Frank Robert R. Grytten
::Joseph-André Ban
::Vidar Vegsundvåg
::Bjørn Egil Eide
* Visuelle effekter:
::Svein R. Lillebø
::Bjørn Egil Eide
* Lydeffekter:
::Joseph-Andrè Ban
::Albert Aarflot
::Tore Ramstad Urke
::Bjørn Egil Eide
* Lyd-tekniker:
::Albert Aarflot
* Digitale effekter:
::Bjørn Håkon Sæther
::Bjørn Egil Eide
* Aviser:
::Tore Ramstad Urke
* Klipp & design:
::Bjørn Egil Eide
## Teknisk info
* År: 2006
* Lengde: 46 minutter
* Lyd: Stereo
* Tale: Norsk
* Bilde: 4:3
* Produsert i Ålesund, Norge

## Eksterne lenker
*
Voodoodukke

Den konvensjonelle forståelsen av **voodoodukker** er gjerne at de er figurer som voodooutøvere, antatt overlevninger av afrikansk religion som har kommet med slavene til Amerika, særlig Karibien, ofte ansett av kristne fortolkere som fundert i kristendommens skyggeside, og følgelig misforstått som eksplisitt svart magi. Populærkulturelle fremstillinger, i filmer, tegneserier og så videre, har ført til at det er blitt en utbredt, nær allmenn antagelse at man eksempelvis stikker nåler i voodoodukker som på magisk vis repreresenter et bestemt individ, og således påfører smerte gjennom en form for overføring. Denne oppfatningen av voodoo , synkretisk religionutøvelse og magiske praksiser i særlig Latin Amerika er spekket med rasemessige fordommer, men også kulturell appropriasjon, for eksempel gjennom postmoderne, eller ikke-tradisjonsbundne kaosmagikere, og andre lager seg dukker, besverger dem, og utøver sine påfunn av magiske praksiser og kaller det voodoo. Bruken av voodoodukker har likefullt tradisjoner, og forestillingen av at man kan lage representasjoner i form av bilder, dukker eller statuer, som har en magisk forbindelse til det, eller den de representerer er et fenomen man vil finne i nær sagt alle kulturkretser og religioner.
Joka kraftverk

**Joka kraftverk** er et vannkraftverk i Storelvi i ved Fresvik i Vik kommune i Vestland.

Anlegget er et elvekraftverk uten eget reguleringsmagasin og en  meter lang rørgate fører vannet fra inntaksdammen til kraftstasjonen.

Fallhøyden er 66 meter og installert effekt er 1,5 MW fra to francisturbiner. Midlere årsproduksjon er 7,5 GWh.

Joka Kraft AS var eid av grunneiere. Småkraft AS kjøper kraftverket i 2021.

Kraftverket ble ødelagt av flommen på Vestlandet høsten 2014. Inntakskummen ble fylt til randen med 400 kubikkmeter stein og grus, og 500 meter av rørgata ble ødelagt.

## Referanser


## Kilder
* 
* NVE vannkraftdatabase
* Småkraft AS
Fresvik Produkt

**Fresvik Produkt AS**  er et norsk industriselskap stiftet i 1978. Selskapet produserer i hovedsak isolasjonselementer til kjøle- og fryseindustrien. Fabrikken ligger i Fresvik i  Vik i Vestland og har salgskontor i Drammen. Virksomheten har ca. 45 ansatte og er hjørnesteinsbedrift i Fresvik. Selskapet omsatte for vel 63 millioner kroner i 2006. 

Produksjonen startet i 1980.

## Eksterne lenker
*  Hjemmeside
Rørosmuseet

**Rørosmuseet** er en stiftelse som arbeider for å ta vare på og utvikle de kulturhistoriske verdiene i Røros-distriktet. Museet har et spesielt ansvar for verdensarven Røros, sørsamisk kulturhistorie, bergverkshistorie og bygningsvern. 

Rørosmuseet har en betydelig samling av gjenstander, foto, kart, tegninger og arkivmateriale fra bergstaden Røros og bygdene rundt. Arbeidet med å bygge opp de kulturhistoriske samlingene tok til i 1930, da Røros Museumsforening ble stiftet. En stor utstilling ble holdt i Aasen-gården sommeren 1930. 25 år senere fikk museet permanente lokaler for samlingen i stenhuset ved Doktortjønna. I 1988 ble samlingen flyttet til det nye museumsbygget i Smelthytta. Den opprinnelige Smeltehytta brant ned i 1975 og Sverre Fehn tegnet et nytt bygg som skulle stå på tomta - i stedet for Fehns bygg ble det reist en kopi av den gamle Smeltehytta. 

En del av Rørosmuseets samlinger har tilhørt Røros Kobberverk. Det dreier seg om kopperverkets historiske gjenstandssamling, en del av verksarkivet og gjenstander museet overtok da verket ble nedlagt i 1977. 

I tillegg til et 30-talls bygninger som er i museets eie, forvalter museet 57 bygninger og ca. 50 tekniske anlegg, eller rester av anlegg, i statens eie etter Røros Kobberverk. 

Rørosmuseet har tre besøkssteder som er åpne for publikum: Smelthytta, Olavsgruva og Sleggveien.

## Referanser


## Eksterne lenker
*
Pali

**Pali** er et gammelt indoarisk språk som den eldste buddhistiske litteraturen er skrevet på. Særlig theravada-buddhismen har sine hellige skrifter skrevet på pali. Pali blir ikke brukt i dagligtale, men mange buddhister i Sør-Asia kan for eksempel religiøse vers på dette språket. Mange buddhistiske munker kan også lese språket, men det snakkes ikke til hverdags. På mange måter blir det sett på som et hellig språk. Selve språket er en blanding av dialektene som ble brukt da Buddha levde og holdt sine prekener og taler. Selve ordet pali refererte opprinnelig heller til kanoniske tekster eller deler av tekster. Pali kanon brukes ofte om theravadabuddhistenes viktige skrift Tripitaka. 

## Eksterne lenker
* http://www.palitext.com/
Partisipantskap

Et **partisipantskap** var et primitivt aksjeselskap med økonomisk sterke personer, som eide eierandeler. De betalte for den daglige driften, og fikk utbetaling i den gitte vare som ble produsert, for eksempel kobber (som på Røros Kobberverk og Løkken Verk). 
En sterk økonomi var veldig viktig, og denne driftsformen gav store rikdommer til borgerstanden i byene. 

Delene i et selskap var kalt parter eller cuxer. En eier var altså en partisipant eller cuxhaver. Ut over på siste del av attenhundretallet og først på nittenhundretallet, ble de fleste partisipantskapene avviklet og erstattet av aksjeselskaper.
Dassault Aviation

**Dassault Aviation** er en fransk flyprodusent som produserer både militære og sivile fly. Selskapet er trolig mest kjent for sine Dassault Mirage III og Dassault Rafale militære kampfly.

Selskapet ble stiftet i 1928 av Marcel Bloch med navnet Société des Avions Marcel Bloch, også kalt MB. Etter andre verdenskrig endret Marcel navn til Marcel Dassault og navnet på selskapet ble 20. desember 1947 endret til Avions Marcel Dassault. I 1971 kjøpte Dassault opp Breguet, noe som resulterte i selskapet Avions Marcel Dassault-Breguet Aviation (AMD-BA). I 1990 endret selskapet navn til Dassault Aviation.

Dassault Aviation produserer dagens standard kampfly i det franske luftforsvar – Dassault Rafale.

## Referanser


## Eksterne lenker
*
Vespa Ciao

**Vespa Ciao** er en moped fra den italienske produsenten Vespa. 

## Historie
Vespa Ciao er en gammel modell som har blitt produsert i flere forskjellige utgaver i løpet av de siste 50 årene, allikevel er selve grunnformen helt lik. Det er også produsert en "Ciao Mix".

## Serie
Ciao er den minste i en serie på tre av merket Vespa Piaggio. I denne serien finnes Vepa Ciao, Vespa Bravo og Vespa Si. Ciao har en motor på 49 cm³ som utvikler 2,5 HK.
Nunchaku

**Nunchaku** (karatepinner) er et tradisjonelt Øst-Asiatisk slagvåpen som består av to pinner av tre eller metall forbundet med en liten lenke eller tau. Nunchaku (karatepinner) er mest brukt i sørkinesisk Kung Fu, Kobudo og Karate. Moderne nunchaku (karatepinner) kan være laget av metall, plast eller fiberglass i stedet for det tradisjonelle treverket.

## Historie
Man vet lite om nunchakuens opprinnelse, men regner med at den ble oppfunnet enten i Kina eller Okinawa og ble brukt som våpen i nærkamp. 

Begrepet «sjakko», har også vært brukt på norsk, for å referere til nunchaku.

## Loven
Nunchaku er ikke tillatt å eie, erverve eller selge i Norge uten tillatelse, etter våpenforskriftens § 9-1: 

:*Det er forbudt å erverve, eie eller inneha [[elektrosjokkvåpen]], [[pepperspray]] og andre selvforsvarsmidler med tilsvarende virkning, [[springkniv]]er, [[balisong|batangakniver]], [[stilett]]er, [[knokejern|slåsshansker]], [[batong]]er, Nunchaku (karatepinner), [[kastestjerne]]r, [[blåserør]] for utskyting av [[pil]]er eller andre gjenstander, [[sprettert]]er eller andre tilsvarende særlig farlige gjenstander uten aktverdig formål og som fremstår som voldsprodukter.*

## Se også
* Sliul, slagverktøy for å slå løs korn fra stråene
* Batong, kølleformet slagvåpen
* Morgenstjerne, kølleformet slagvåpen med pigghode
* Pisk, svepe

## Eksterne lenker
* 
* Offisiell side for norsk Nunchaku-do 
* Pro-Nunchaku German nunchaku site featuring a map of Europe showing the nunchaku laws in different EU-countries (German and English)
International Trade Union Confederation

**International Trade Union Confederation** (**ITUC**) er resultatet av sammenslåingen av Frie Faglige Internasjonale og World Confederation of Labour (WCL) 1. november 2006 på en stiftelseskongress i Wien i Østerrike.

Ved sammenslåingen var det ingen vesentlige forskjeller mellom de to organisasjonene i faglige og politiske holdninger, noe som har bidratt til å gjøre sammenslåingen enklere.

ITUC representerer 175 millioner arbeidstagere i 305 medlemsorganisasjoner i 151 land og territorier.  LO, Unio og YS norske er medlemmer av ITUC.

## Historikk
ITUC ble stiftet under samlingskongressen i Wien, Østerrike 1. – 3. november 2006.  Det var de to hovedsammenslutningene International Confederation of Free Trade Unions (ICFTU) og World Confederation of Labour (WCL) som slo seg sammen.  Guy Ryder ble valgt som den første generalsekretæren i organisasjonen og Sharan Burrow ble valgt til president.   

På organisasjonens andre kongress i Vancouver 21. – 25. juni tok australieren Sharan Burrow over generealsekretærvervet etter Guy Ryder som hadde blitt tilsatt i en lederstilling i ILO.  Michael Sommer fra tysk fagbevegelse ble valgt som president.

## Struktur
ITUC har følgende regionale organisasjoner:
* Asia-Pacific Regional Organization (ITUC-AP), 
* African Regional Organization (ITUC-AF)
* American Regional Organization (TUCA)

I Europa samarbeider organisasjonen tett med Den Europeiske faglige Samorganisasjon – også gjennom det Pan- Europeiske regionale utvalget som ble etablert i mars 2007.
ITUC samarbeider også nært med *Global Union Federation* og OECDs Trade Union Advisory Committee (TUAC).  Organisasjonen samarbeider også nært med ILO.

## Arbeidsområder
På kongressen i Vancouver i 2010 stod finanskriseni sentrum.  Kongressen vedtok en hoveduttalelse med disse prioriteringene for kongressperioden.

* Anstendig arbeid for alle
* Et rettferdig og likestilt arbeidsmarked
* Kvalitet på offentlige tjenester.  Helse og utdanning for alle.
* Regulering av finansmarkedene
* Bærekraftig lavkarbonfremtid
* En ny modell for utvikling og bistand
* Politisk styring av globaliseringen

## Referanser
 

## Eksterne lenker
*
Høyanger kraftverk

**Høyanger kraftverk** er  flere vannkraftverk i Høyanger kommune i Vestland. Deler av nedbørsfeltet er i Gaular og Balestrand kommuner.

Kraftverket ble bygget av *A/S Høyangsfaldene, Norsk Aluminiums CO (NACO)* for å forsyne aluminiumsverket i Høyanger med kraft.

De første kraftverkene i Høyanger ble startet opp i 1916. Hele systemet omfatter omkring 20 magasin.

Anlegget er eid og driftes av Statkraft, som overtok anlegget i 1998. Statkraft fikk konsesjon av NVE til ombygging slik at stasjonene 2, 3 og 4 ble tatt ut av drift og erstattet av Eiriksdal og Makkoren. Ombyggingen kostet omkring 700 millioner kroner.

## Kilder
* Statkraft
*NVE
Gandhara

**Gandhāra** (sanskrit: गन्धार, pashto:ګندهارا, urdu: **گندھارا** *Gandḥārā*; også kjent som **Waihind** på persisk) er navnet på det gamle kongedømmet Mahajanapada, lokalisert i nordlige Pakistan, Jammu and Kashmir og østlige Afghanistan. Gandhara omfattet i hovedsak Peshawar-dalen, Potohar-platået (se Taxila) og Kabul-elvens nordre bredd. De viktigste byene var Peshawar og Taxila.

## Historie
Det er påvist menneskelig bosetning fra steinalderen i Gandhara ved steinredskaper og brente beinlevninger som ble avdekket i grotter ved Sanghao nær byen Mardan i Punjabregionen av dagens Pakistan. Disse levningene er rundt 15 000 år gamle. Senere undersøkelser har pekt mot en datering for 30 000 år siden, kanskje også eldre. Regionen viser en tilstrømning fra kulturer fra sørlige Sentral-Asia i bronsealderen med gravkulturen i Gandhara, og grunnstammen i vedisk sivilisasjon. Denne kulturen blomstret fra rundt 1500 f.Kr. og til 500 f.Kr. Det har blitt avdekket spor i fjellområdene i dalstrøkene i regionen Swat og Nedre Dir i nord, og selv i Taxila i sørøst.

Kongeriket Gandhara varte fra 500-tallet f.Kr. til 1000-tallet e. Kr. Det hadde sin storhetstid mellom 100-tallet og 500-tallet e.Kr. under de buddhistiske kongene i Kushriket. Etter at riket ble erobret av Mahmood av Ghazni i 1021 opphørte etterhvert navnet Gandhara.

## Geografi

Det har vært menneskelig bosetning siden steinalderen ved Kabul-elven og opp til munningen ut til Indus-elven. Gandhara var et senter for internasjonale handelsaktiviteter langs Silkeveien, og var en viktig kommunikasjonskanal mellom oldtidens Iran og Sentral-Asia.

## Referanser


## Eksterne lenker
* 
* Gandara , *Livius.org*
* Gandharasivilisasjonen , det nasjonale fond for kulturarven i Pakistan
* Det buddhistiske manuskriptprosjektet
GP2X

**GamePark 2X**, bedre kjent som **GP2x**, er en håndholdt spill/mediekonsoll laget av gamepark holdings, og er oppfølgeren til den håndholdte konsollen *[[GamePark 32]]*. Lanseringen var den 10. november 2005. Det er ingen eller få kommersielle spill til den, men det er mange som porter spill, emulatorer og programmer til den fordi den er open source, og blant annet fordi den har støtte for SDL-biblioteket når det gjelder programmering.

## Hardware
GP2x har to 200&nbsp;MHz ARM-prosessorer, 64 MiB arbeidsminne, 64 MiB flashminne og kjører et Linuxbasert operativsystem.
Konsollen kan kobles til en ekstern skjerm med en S-VHS (også kjent som S-Video)-kabel som kjøpes separat.

## Tekniske detaljer
* CPU: 2 stk ARM prosessorer ARM920T (200&nbsp;MHz) + ARM940T (200&nbsp;MHz)
* NAND Flash ROM: 64 MiB
* RAM: SDRAM 64 MiB
* Operativsystem: Modifisert versjon av GNU/Linux
* Lagring: Secure Digital (SD)-minnekort
* Kontakter: USB 2.0 High Speed, vanlig hodetelefonutgang og "EXT"-port for andre muligheter (blant annet å kunne koble konsollen opp mot TV-en)
* Strøm: 2 stk AA/LR6 batterier eller strømadapter (3.3 Volt, følger ikke med konsollen)
* Skjerm: 3.5 tommer med en oppløsning på 320x240 pixler – TFT LCD

## Eksterne lenker
* GamePark 2x – Offisiell hjemmeside
* GP32x – Nettsted for GP2x og GP32
* Norsk distributør
Pāṇini

**Pāṇini** (Devanāgarī: पाणिनि, IPA: ) var en indisk grammatiker fra Gandhara. Tradisjonelt anses han for å ha levet 520–460 f.Kr., men estimatene varierer fra 600-tallet til 400-tallet f.Kr. Han er best kjent for sin sanskrit-grammatikk, spesielt for å ha formulert  regler om morfologien i sanskrit, i grammatikken kjent som Aṣṭādhyāyī («åtte kapitler»). Det er den eldste kjente sanskrit-grammatikk, og det tidligste kjente verk innenfor deskriptiv lingvistikk, generativ lingvistikk og kanskje lingvistikk i det hele. Pāṇinis omfattende og vitenskapelige grammatiske teorier anses for å markere slutten på perioden med vedisk sanskrit, ved å innføre klassisk sanskrit.

Man vet intet bestemt om Pāṇinis liv, ikke engang hvilket århundre han levde i. Ifølge tradisjonen ble han født i Shalatula, ved elven Indus, i Gandhara, nær dagens Peshawar i Pakistans NWFP, og levde fra omkring 520 til 460 f. Kr. Grammatikken hans definerer klassisk sanskrit, slik at Pāṇini per definisjon levde på slutten av den vediske perioden.

## Verker
Pāṇinis sanskrit-grammatikk består av fire deler:
* Shiva-sutraer (fonologi)
* Aṣṭādhyāyī (morfologi)
* Dhatupatha (liste over verbalrøtter)
* Gaṇapāṭha (liste over nominalrøtter)

## Referanser


## Eksterne lenker
* University of St Andrews – biografi (engelsk)
Meadow Lane

**Meadow Lane** er et fotballstadion i Nottingham, England. Det er hjemmebanen til Notts County.

## Historikk
Notts County spilte på en bane, Trent Bridge, som de leide av Nottinghamshire County Cricket Club. Siden cricket ble prioritert, måtte fotballkamper spilles på ugunstige tidspunkter. I 1902 fikk ikke Notts County leie banen lenger og måtte finne seg et nytt sted. I 1910 fant de stedet hvor stadion ligger nå og et stadion ble raskt bygget. Deler av stadion var en midlertidig tribune fra Trent Bridge. I september ble stadion åpnet med en kamp mot den lokale rivalen Nottingham Forest og hele  tilskuere så  kampen.

I løpet av 1990-årene ble hele stadion bygget om som følge av Taylor-rapporten og alle seksjoner ble med bare sitteplasser.

Stadion ligger kun 275 meter fra City Ground, hjemmebanen til Nottingham Forest. Dette er de mest nærliggende fotballstadionene i England, og de nest nærmeste i Storbritannia etter hjemmebanene til Dundee og Dundee United.

## Referanser


## Eksterne lenker
* 
* Om stadionet på hjemmesiden til Notts County
Dyrnesli kraftverk

**Dyrnesli kraftverk** er et  vannkraftverk i Vadheim i Høyanger kommune i Vestland.

Kraftverket utnytter fallet fra Bøvatn til Sognefjorden. Kraftverket ble utvidet og modifisert på begynnelsen av 2000-tallet.

Det første kraftverket ble bygget i 1894 for å gi lys til en liten shoddyfabrikk. Et større kraftverk ble bygget i 1907 for å gi energi til produksjon av natrium. I 1911 ble det bygd et nytt kraftverk.

Installert effekt er 6.5 MW. Kraftverket har totalt en midlere årsproduksjon på 49 GWh.

Anlegget ble eid av Vadheim Elektrochemiske Fabrikker. I 2014 ble det overtatt av Sognekraft.

## Referanser


## Kilder
* 
* NVE vannkraftdatabase
* Sognekraft
* "Lys og kraft til bygdens behov ...": kraftforsyninga i Sogn og Fjordane 1893–1993 - Sogn og Fjordane energiverk, 1993
* Allkunne: Vadheim Elektrochemiske Fabrikker
Industri Energi

**Industri Energi** var et norsk fagforbund som organiserte medlemmer innen olje- og gassindustri, farmasøytisk industri, aluminium og andre kjemiske og metallproduserende industrier. Det var ett av medlemsforbundene i Landsorganisasjonen i Norge (LO). Forbundet fusjonerte i desember 2023 med Forbundet for Ledelse og Teknikk (FLT) til Forbundet Styrke. 

Industri Energi var et resultat av en sammenslåing av Norsk Olje- og Petrokjemisk Fagforbund og Norsk Kjemisk Industriarbeiderforbund den 4. september 2006.

Forbundet organiserte også ansatte i miljøbedrifter, vaskerier, renserier, plastbedrifter, fiskefor- og fiskemel-bedrifter, møbel- og annen treindustri, og en rekke andre bransjer. Industri Energi var det største fagforbundet i en rekke store norske virksomheter, blant annet Equinor, Hydro, Yara, Orkla og Ekornes.

Industri Energi hadde per august 2022 om lag 56100 medlemmer. Forbundsleder fra 2017 var Frode Alfheim. Nestledere var Lill-Heidi Bakkerud og Ommund Stokka.

Industri Energi var medlem av fire globale fagforeningssammenslutninger (Global Unions): IndustriALL Global Union, Den Internasjonale Transportarbeiderføderasjonen, Building and Wood Workers International og IUF (The International Union of Food, Agricultural, Hotel, Restaurant, Catering, Tobacco and Allied Workers' Associations).  Videre var forbundet tilsluttet tilsvarende sammenslutninger på europeisk og nordisk nivå; IndustriALL Europe, European Transport Workers' Federation, European Federation of Building and Woodworkers,  Industriansatte i Norden, Nordisk Bygnings- og Trearbeiderføderasjon og Nordisk Transportarbeiderføderasjon.

Forbundet opprettet i 2010 Arthur Svenssons internasjonale pris for faglige rettigheter, som deles ut årlig med formål å fremme fagforeningsarbeid og faglige rettigheter nasjonalt og internasjonalt.

I juni 2008 sluttet Fagforbundet ALT seg til Industri Energi.

Fra 1. januar 2009 ble Norsk Treindustriarbeiderforbund en del av forbundet.

## Ledere
*2017–2023 Frode Alfheim
*2006–2016 Leif Sande

## Referanser

## Eksterne lenker
* 
*
Henrik Stampe

**Henrik Stampe** (1713–1789) var en dansk jurist, generalprokurør og statsminister.

## Liv og virke
### Bakgrunn
Henrik Stampes foreldre var provst Jens Stampe (død 1733), prest i Hammer, Horsens, Sulsted og Ajstrup menigheter i Aalborg Stift, og Christine Amalie født Thestrup, en datter av biskop Frants Thestrup. Stampe var den eldste av åtte søsken. Han ble i 1728 student. Etter å ha bestått teologisk embetseksamen i København studerte Stampe filosofi, jus, matematikk og fysikk i Marburg, og endte med jus som sitt hovedstudium.

### Karriere
Fra 1741 var han professor i filosofi ved Københavns Universitet etter å ha tapt konkurransen om et professorat i rettsvitenskap til Peder Kofoed Ancher.

Fra 1753 var Stampe professor juris og samme år ble han også generalprokurør, hvilket gav ham sete i kanselliet. Generalprokurøren var datidens juridiske konsulent for konge og regjering, og han hadde også plass i Høyesterett.

Stampe er spesielt kjent for sine erklæringer, en rekke juridiske betenkninger som han utarbeidet i sin egenskap som generalprokurør. Disse er senere gitt ut og anses som gode eksempler på dyktig forvaltning i eneveldets Danmark-Norge. Selv om eneveldets embetsapparat var snirklete og hadde samme personer i mange embeter, holdt Stampe etter inspirasjon fra Montesquieu fast på at i hvert fall den dømmende makt måte være adskilt fra den utøvende. Stampe ble slik en av de tidligste forkjempere for rettssikkerheten. Han ble begravet i Sankt Petri kirke (København).

## Referanser


## Litteratur
* Stampe, Henrik, Svar paa nogle Spørsmaale til det juridiske Fakultet i Kiøbenhavn, givne af Hans Excellence Geheimeraad Stampe og Conferentsraad Sevel, København 1782.
* Stampe, Henrik, Erklæringer, Breve og Forestillinger, General-Prokureur-Embedet vedkommende, (6 bind), København 1793-1807.

## Eksterne lenker
*  Henrik Stampe i *[[Dansk biografisk leksikon]]*
Bootle

**Bootle** er en by innenfor det administrative distriktet Sefton i Merseyside i England. Byen var tidligere kjent som Bootle-cum-Linacre. I dag er den en forstad til storbyen Liverpool og det ligger 6,5&nbsp;km fra Liverpools sentrum. Den er sete for fotballklubben Bootle FC. I henhold til folketellingen i 2011 er det 51 394 innbyggere i byen.

Historisk har Bootle vært en del av Lancashire, og byens økonomi har vært sentrert rundt havneanlegget Bootle Docks og tilknyttet industri flere tiår. Bootle Docks er en del av Liverpool Docks, og lokalisert på begge sider av elven Mersey. Bootle Docks er lokalisert i den nordlige enden blant 8&nbsp;km av Liverpools havneanlegg.

## Etymologi
Stedsnavnet Bootle er avledet fra angelsaksiske *Bold* eller *Botle* i betydningen en bolig. Byen er omtalt i *[[Domesday Book]]* (1086) som *Boltelai*. Ved 1212 hadde stavingen av navnet blitt til Botle. På 1300-tallet er det også nedtegnet varianter som Botull, Bothull og Bothell.

## Referanser


## Eksterne lenker
* 
* Bootle Today
* Liverpool Street Gallery - Liverpool 20
* Bootles historie
Ole Olsen Evenstad (1766–1833)

**Ole Olsen Evenstad** (født 23. september 1766, død 20. februar 1833) var medlem av riksforsamlingen på Eidsvoll i 1814 og senere stortingsrepresentant for Hedmark i 1824. Han kom fra Stor-Elvdal kommune og drev slektsgården Evenstad. Han var også lensmann i Stor-Elvdal. Evenstad var sønn av bonden og lensmannen Ole Olsen Evenstad (1739–1806) og bror av Ole Olsen Evenstad (1781–1833). 

## Riksforsamlingen
På grunnlovsforsamlingen var han en ivrig talsmann for å grunnlovsfeste odels- og åsetesretten. Her fremmet han et grunnlovsforslag sammen med representantene Tvedten, Lande, Walbøe, Regelstad og Huvestad. Han holdt seg som de andre hedmarksrepresentantene til selvstendighetspartiet, med unntak av oberstløytnant Stabell. Han må ha gjort et stort inntrykk, selv om han sa lite. Henrik Wergeland beskrev ham slik i sin konstitusjonshistorie: "En Kjæmpefigur af en Østerdøl, med større Forstand end Kjæmper pleier at have".

Gården Evenstad i Stor-Elvdal ble i 1912 Evenstad skogskole; siden 1989 en del av Høgskolen i Hedmark. Ingen bygninger står igjen fra eidsvollsmannens tid. 

## Minnesmerker
Det står en minnebauta over Evenstad vis-à-vis Stor-Elvdal kirke, på motsatt side av riksvei 3.

## Referanser


## Kilder
* 
* 
* Tallak Lindstøl: *Stortinget og Statsraadet*, Kristiania, 1914. B. 1 D. 1 : Biografier A-K digital utgave side 229-230
* Magne Rugsveen: «Ole Olsen Evenstad og gården Evenstad i Åmot». I: Jørn Holme (red.) *De kom fra alle kanter - Eidsvollsmennene og deres hus, s.176-177. *Cappelen Damm 2014, ISBN 978-82-02- 44564-5  
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
*
Fotballrekorder i England

**Fotballrekorder i England** inneholder noen rekorder for klubber, spillere og managere i Premier League, The Football League, FA-cupen, ligacupen, Charity Shield/Community Shield samt Englands herrelandslag i fotball.

## Liga og cuper
### Klubber
*Oppdatert til og med 2024/25-sesongen.*
* Flest ligaseire i den øverste divisjon: Manchester United og Liverpool, 20
* Flest sesonger totalt i øverste divisjon: Everton, 122
* Flest sesonger kontinuerlig frem til i dag i øverste divisjon: Arsenal, 99
* Flest seire i FA-cupen: Arsenal, 14
* Flest seire i Ligacupen: Liverpool, 10
* Flest seire i FA Charity Shield og FA Community Shield: Manchester United, 21

### Spillere
*Oppdatert til og med 2021/22-sesongen.*
* Flest ligaseire i den øverste divisjon: Ryan Giggs – Manchester United, 13
* Flest mål i den øverste divisjon: Jimmy Greaves – Chelsea, Tottenham og West Ham, 357
* Flest mål i en sesong: Dixie Dean – Everton, 60 (1927–1928)
* Flest hat-trick: Dixie Dean, Tranmere og Everton, 37 (1923–1937)
* Flest ligakamper totalt: Peter Shilton: 1005 (1966–1997)
* Flest ligakamper for én klubb: John Trollope, Swindon: 770 (1960–1980)
* Flest FA-cup-kamper: Ian Callaghan – Liverpool, Swansea og Crewe, 88
* Flest kamper i øverste divisjon for samme klubb: Ryan Giggs – Manchester United, 672 (1991–2014)

### Managere
* Flest år som manager for samme klubb: Fred Everiss – West Bromwich Albion, 46 år (1902–1948)
* Flest år som manager for samme klubb i øverste divisjon: Alex Ferguson – Manchester United, 26 år, 7 måneder og 24 dager (1986–2013)

## England
### Flest landskamper

**Andre kamprekorder for landslaget**
* Flest landskamper som kaptein: Billy Wright og Bobby Moore, 90.
* Flest landskamper på rad: Billy Wright, 70.
* Yngste landslagsspiller: Theo Walcott, 17 år og 75 dager.

### Flest landslagsmål

**Andre målrekorder for landslaget**
* Flest hat-trick: Jimmy Greaves, 6.
* Flest landslagsmål i en kamp: Howard Vaughton, Steve Bloomer, Willy Hall og Malcolm Macdonald, 5.
* Raskeste landslagsmål: Tommy Lawton, 17 sekunder.

## Referanser
Brulandsfossen kraftverk

**Brulandfoss kraftverk** er et  vannkraftverk ved Førde Sunnfjord (kommune) i Vestland.

Det er et elvekraftverk og utnytter et fall på 20 meter i elven Jølstra. Kraftverket har inntaksmagasin i Bergavatnet. Nedslagsfeltet er på 570 km²

Kraftverket  startet produksjonen i 1914, da med en kapasitet på bare 300 KW. Det er senere utbygget i 1934 og 1989.

Samlet installert effekt er 12,5 MW. Midlere årsproduksjon er 55 GWh.

Den gamle stasjonen fra 1914 er nedlagt, har rørgate på bakken og to francisturbiner. Den nye fra 1989 har eget inntak med vanntilførsel i tunnel og en kaplanturbin.

Anlegget er eid og driftes av Eviny Fornybar.

## Referanser


## Kilder
* 
* NVE vannkraftdatabase
* Eviny Brulandsfossen
* Sunnfjord energi 
* NRK: Kraftverk slått ut av lynnedslag
Nedre Svultingen kraftverk

**Nedre Svultingen kraftverk** er et  vannkraftverk i Hyllestad kommune i Vestland.

Kraftverket ble åpnet i 1965 og utnytter fallet på 71 meter fra reguleringsmagasinet Espelandsvatn.  Kraftverket får også vann fra Øvre Svultingen kraftverk.
Nedslagsfeltet er på 88 km²

Installert effekt er 8.8 MW med to francisturbiner. 
Kraftverket har totalt en midlere årsproduksjon er 33 GWh.

Etter at Sunnfjord energi slo seg sammen med det som het BKK, i dag Eviny, er kraftverket eid og driftet av Eviny Fornybar.

## Referanser


## Kilder
* 
* NVE vannkraftdatabase
* Eviny
Hålandsfossen kraftverk

**Hålandsfoss kraftverk** er et  vannkraftverk i Fjaler kommune i Vestland. Kraftverket  utnytter et fall på 60 meter fra reguleringsmagasinet Strandavatn.

Kraftverket  ble satt i produksjon i februar 1918. Det ble revet og erstattet av et nytt bygg i 1955.

Nedslagsfeltet er på 570 km²

Installert effekt er 4,9 MW med to francisturbiner.

Kraftverket har totalt en midlere årsproduksjon er 22,6 GWh

Etter at Sunnfjord energi slo seg sammen med BKK er kraftverket eid og driftet av Eviny.

## Referanser


## Kilder
* 
* NVE vannkraftdatabase
* Fjalerkraft – Hålandsfossen kraftstasjon, Dale
* NRK Fylkesleksikon: Kraftforsyninga i Fjaler
* Eviny
Mo kraftverk

**Mo kraftverk** er et  vannkraftverk i Sunnfjord kommune i Vestland.

Kraftverket  utnytter et fall på 540 meter fra reguleringsmagasinet Gravatnet til kraftverket som ligger ved Movatnet. Det hentes også vann inn fra noen bekkeinntak. Nedslagsfeltet er på 14 km², deler av det ligger i Gaular kommune.

Tilførselstunnelen brukes også til Førde vassverk, som ligger like ved. Vassverket og kraftverket ble bygget som et felles prosjekt.

Kraftverket  startet produksjonen i 2000.

Installert effekt er 10 MW med en peltonturbin. Midlere årsproduksjon er på 37 GWh.

Etter at Sunnfjord energi slo seg sammen med det som het BKK, i dag Eviny, er kraftverket eid og driftet av Eviny Fornybar.

## Referanser


## Kilder
* 
* NVE vannkraftdatabase
* Eviny Mo
Kontaktor

En **kontaktor** ligner på et relé, men er bedre egnet til å slutte større elektriske strømmer enn et relé, siden en kontaktor beveger seg raskere og med større kraft, noe som minsker sjansen for at kontaktsettet blir sveiset sammen ved høye strømstyrker.

## Kontaktorens oppbygging

En kontaktor består av spole, jernkjerne (anker), hovedkontakter og hjelpekontakter.

### Spole og jernkjerne
Spolen er viklinger omkring en jernkjerne. Når det flyter strøm gjennom spolen, blir jernkjernen magnetisert og drar den bevegelige delen på kontaktoren til seg, og dermed virker den som en bryter. Den slår kontaktene av og på. Spolen merkes med tilkoblingene A1 og A2.

### Hovedkontakter
Hovedkontaktene bryter de tre fasene på motorstrømmen. Kontaktene er dimensjonert til å tåle strømmen i motoren, og kontaktorer lages derfor i ulike størrelser. Hovedkontaktene er merket med 1, 3, 5 der tilførselen skal kobles til, og 2, 4 og 6 der et termisk relévern tilpasset kontaktoren eller motorkabelene skal kobles til.

Det betyr: 
* At fase 1 går gjennom punkt 1 og punkt 2 på kontaktoren 
* At fase 2 går gjennom punkt 3 og punkt 4 på kontaktoren 
* At fase 3 går gjennom punkt 5 og punkt 6 på kontaktoren 

### Hjelpekontakter
Hjelpekontaktene, eller styrekontaktene som de også kalles, brukes til styring, alarm og signaler. De er merket med tosifrede tall, som 13-14, 21-22 osv. Det første sifferet angir kontaktens nummer i rekken av kontakter. Det andre sifferet angir om det er en NC (Normally Closed) som er 1 og 2 eller NO (Normally Open) som er 3 og 4. Hvis nummeret er 23-24 betyr det at kontaktsettet er nummer 2 i rekken og at den er NO.

NC, altså Normally Closed, vil si at kursen er sluttet når kontaktoren er uten spenning og omvendt når kontaktoren er koblet til spenning.

## Virkemåte
En kontaktor består av en elektromagnet, et anker, en fjær og et varierende antall kontaktsett.

Når det sendes en elektrisk strøm gjennom elektromagnetens vikling, blir ankeret tiltrukket av magnetfeltet. Den ene siden av kontaktsettet er festet til ankeret, og trekkes derfor med stor kraft i mot den andre siden av kontaktsettet.
Ankeret kobler også inn hjelpekontaktene. Spolen kobles til A1 og A2 på kontaktoren. Hvis kontaktoren har for lite hjelpekontakter kan et hjelperelé brukes. Hjelpereleet MÅ parallellkobles med kontaktoren for å få korrekt virkemåte. En kontaktor kan også styres av en PLS. 

Når strømmen til elektromagneten blir brutt, trykker fjæren den ene siden av kontaktsettet tilbake til den normale stillingen.

## Se også
* Elektrisk motor
* Motorvern
* Relé
* Tyristor
Stakaldefossen kraftverk

**Stakaldefossen kraftverk** er et  vannkraftverk i Sunnfjord kommune i Vestland.

Kraftverket er et elvekraftverk og utnytter et fall på 40 meter i elven Jølstra.

Kraftverket  startet produksjonen i 1954. Nedslagsfeltet er på 405 km²

Installert effekt er 10,5 MW med to francisturbiner. Midlere årsproduksjon er 33,4 GWh (var 65 GWh).

Etter at Sunnfjord energi slo seg sammen med BKK, som i dag heter Eviny, er kraftverket eid av Jølstra Kraft DA. Det er et selskap som eies av Eviny Fornybar og Sfe Produksjon.

Det nye Jølstra kraftverk har overtatt det meste av produksjonen. Kraftverket vil nå produsere på flomtoppene.

## Referanser


## Kilder
* 
* NVE vannkraftdatabase
* Eviny Stakaldefossen
* SFE
Arendal rådhus og kulturhus

**Arendal kultur- og rådhus** er Arendal kommunes rådhus og kulturhus, og ligger der Arendal rutebilstasjon tidligere lå i det gjenfylte havneområdet Malmbrygga midt i Arendal sentrum. Bygget sto ferdig høsten 2004 mens den offisielle åpningen fant sted 4. mars 2005. Arendal gamle rådhus ligger på Tyholmen, og brukes i dag til kulturskole og festlokaler.

Sentralt i huset ligger en stor sal, og omkring og over denne er kommunale kontorer. Foran ligger Sam Eydes plass, og rundt kvartalet er kollektivterminal med holdeplasser for busser og drosjer. Bygningen er plassert i en akse som går ut fra Trefoldighetskirken på Tyholmen.

Bygningen er tegnet av arkitektfirmaet LPO arkitekter i Oslo. Bygningen og plassen fikk hedrende omtale da Statens byggeskikkpris ble utdelt 2006. Bygget fikk også Norges handikapforbunds «Tilgjengelighetspris» samme år.

Kommunen har alle sine kontorer, med noen få unntak, samlet i bygget. Kontorplassene ligger i store kontorlandskap, innredet etter moderne prinsipper.

Sentralt i huset ligger en stor teater- og konsertsal, «Store Torungen», med 700 sitteplasser. Stolene kan trekkes inn, og salen har da ståplass til 1&nbsp;300. En mindre sal, «Lille Torungen», har 150 sitteplasser. De to teatersalene har fått navn etter de to innseilingsfyrene utenfor Arendal, Store Torungen fyr og Lille Torungen fyr.

I kulturhuset trekkes trådene tilbake til Arendals fortid som teaterby, da Arendal Dramatiske Selskab hadde sitt Comediehus på Tyholmen. To kulisser som ble laget til en korintisk søylehall i 1819, med to muser fra den greske gudeverden som motiv, pryder nå inngangen til den nye teatersalen. Thalie er komediens muse, mens Melpomene er tragediens muse. Kulissene eies av Aust-Agder kulturhistoriske senter.

## Eksterne lenker
* 
*
Kulturhus

**Kulturhus** er en bygning for kulturaktiviteter, ofte eid og drevet av det offentlige, og gjerne plassert sentralt i en kommune. 

Innholdet i kulturhus kan variere. Mest vanlig er en sal med scene som kan brukes til opptredener, teater og eventuelt konserter. Kino, bibliotek, lokaler for kulturskole, galleri, idrettsfasciliteter, rom for foreningsvirksomhet, møtelokaler og annet er også vanlig. 

## Eksterne lenker
* Norske kulturhus
Tveit kraftverk

**Tveit kraftverk** er et  vannkraftverk i Hyllestad kommune i Vestland.

Kraftverket utnytter et fall på 386 meter fra reguleringsmagasinet Krakalivatnet.

Kraftverket  startet produksjonen i 1983.

Installert effekt er 950 kW med en peltonturbin. Kraftverket har totalt en midlere årsproduksjon på 6 GWh.

Litt av vannet tas ut til vannforsyning for Leirvik sentrum. Vannverket er i samme bygg.

Anlegget er eid og driftes av Eviny Fornybar.

## Referanser


## Kilder
* 
* NVE vannkratdatabase
* Eviny

## Se også
* NRK: Norge Rundt 25. februar 1983
Moena

**Moena** er en kommune i provinsen Trento i regionen Trentino-Syd-Tirol i Italia. Kommunen er med sine 2622 innbyggere (per 2006) den folkerikeste kommunen i Fassadalen. 72 % av innbyggerne er ladinere.

Med sin beliggenhet i Dolomittene er kommunen et populært vintersportssted, da spesielt i landsbyen San Pellegrino. Turrennet Marcialonga begynner i Moena, hvor løperne først går videre opp i Fassadalen og snur ved Cianacei og passerer Moena på sin vei mot målgang i Cavalese i Val di Fiemme.

Gjennom landsbyen renner elva Avisio. Den viktigste sidedalen er Valle di San Pellegrino med Passo di San Pellegrino (1918 moh) hvor veien til Falcade i Veneto passerer.


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:3000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:0
  bar:1871 from: 0 till:0
  bar:1881 from: 0 till:0
  bar:1901 from: 0 till:0
  bar:1911 from: 0 till:0
  bar:1921 from: 0 till:2040
  bar:1931 from: 0 till:2000
  bar:1936 from: 0 till:1936
  bar:1951 from: 0 till:2220
  bar:1961 from: 0 till:2499
  bar:1971 from: 0 till:2688
  bar:1981 from: 0 till:2583
  bar:1991 from: 0 till:2567
  bar:2001 from: 0 till:2602

PlotData=

  bar:1861 at:0 fontsize:XS text: ? shift:(-8,5)
  bar:1871 at:0 fontsize:XS text: ? shift:(-8,5)
  bar:1881 at:0 fontsize:XS text: ? shift:(-8,5)
  bar:1901 at:0 fontsize:XS text: ? shift:(-8,5)
  bar:1911 at:0 fontsize:XS text: ? shift:(-8,5)
  bar:1921 at:2040 fontsize:XS text: 2040 shift:(-8,5)
  bar:1931 at:2000 fontsize:XS text: 2000 shift:(-8,5)
  bar:1936 at:1936 fontsize:XS text: 1936 shift:(-8,5)
  bar:1951 at:2220 fontsize:XS text: 2220 shift:(-8,5)
  bar:1961 at:2499 fontsize:XS text: 2499 shift:(-8,5)
  bar:1971 at:2688 fontsize:XS text: 2688 shift:(-8,5)
  bar:1981 at:2583 fontsize:XS text: 2583 shift:(-8,5)
  bar:1991 at:2567 fontsize:XS text: 2567 shift:(-8,5)
  bar:2001 at:2602 fontsize:XS text: 2602 shift:(-8,5)

TextData=
  fontsize:S pos:(20,20)
  text:Data fra ISTAT


## Referanser


## Eksterne lenker
*
Arbeiderbevegelsens Rus- og Sosialpolitiske Forbund

**Arbeiderbevegelsens Rus- og Sosialpolitiske Forbund** (**AEF**, tidligere **Arbeidernes Edruskapsforbund**) er en norsk organisasjon som promoterer en edruelig livsstil og driver med rusforebyggende arbeid.

Det daværende Arbeidernes Edruskapsforbund ble etablert i 1932 og er en rus- og sosialpolitisk organisasjon. En av ildsjelene bak opprettelsen var Martin Tranmæl. Organisasjonen fikk sitt nåværende navn i 2008, for å bedre signalisere at det er rusproblematikk og sosialpolitisk arbeide som er AEFs hovedfokus.

Organisasjonen arbeider ikke for totalavhold, men for en edruelig livsstil. AEF har fire grunnpilarer, omtalt som «de fire A-er»:

*Aktiv for barn og unge
*Aktiv for forebygging mot rus
*Aktiv for rusfrie soner
*Aktiv mot legalisering av narkotiske rusmidler

I 2007 hadde AEF 574 individuelle, betalende medlemmer, i tillegg til 283 kollektive enheter med til sammen  medlemmer. AEF ledes av Anne Solli Hem.

## Referanser


## Eksterne lenker
* 
*
Soraga di Fassa

**Soraga di Fassa** er en liten, italiensk kommune i Fassadalen i provinsen Trento i regionen Trentino-Syd-Tirol. Kommunen ligger i Dolomittene, og 82 % av befolkningen er ladinsktalende. Gjennom kommunen renner elva Avisio.


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:1000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:0
  bar:1871 from: 0 till:0
  bar:1881 from: 0 till:0
  bar:1901 from: 0 till:0
  bar:1911 from: 0 till:0
  bar:1921 from: 0 till:391
  bar:1931 from: 0 till:374
  bar:1936 from: 0 till:332
  bar:1951 from: 0 till:439
  bar:1961 from: 0 till:427
  bar:1971 from: 0 till:440
  bar:1981 from: 0 till:519
  bar:1991 from: 0 till:590
  bar:2001 from: 0 till:673

PlotData=

  bar:1861 at:0 fontsize:XS text: ? shift:(-8,5)
  bar:1871 at:0 fontsize:XS text: ? shift:(-8,5)
  bar:1881 at:0 fontsize:XS text: ? shift:(-8,5)
  bar:1901 at:0 fontsize:XS text: ? shift:(-8,5)
  bar:1911 at:0 fontsize:XS text: ? shift:(-8,5)
  bar:1921 at:391 fontsize:XS text: 391 shift:(-8,5)
  bar:1931 at:374 fontsize:XS text: 374 shift:(-8,5)
  bar:1936 at:332 fontsize:XS text: 332 shift:(-8,5)
  bar:1951 at:439 fontsize:XS text: 439 shift:(-8,5)
  bar:1961 at:427 fontsize:XS text: 427 shift:(-8,5)
  bar:1971 at:440 fontsize:XS text: 440 shift:(-8,5)
  bar:1981 at:519 fontsize:XS text: 519 shift:(-8,5)
  bar:1991 at:590 fontsize:XS text: 590 shift:(-8,5)
  bar:2001 at:673 fontsize:XS text: 673 shift:(-8,5)

TextData=
  fontsize:S pos:(20,20)
  text:Data fra ISTAT



## Referanser
Lars Lenth

**Lars Borgersen Lenth** (født 1966) er en norsk forfatter, programleder og musiker. 

Lenth har vært gitarist og vokalist i de norske rockebandene Fuzzbaby og Gjengangerne. Fra 1998 til 1999 var han en del av husbandet «Gass» som ble brukt i forbindelse i NRKs humorprogram *[[Åpen post]]*.  

Har har også, sammen med Bård Tufte Johansen, medvirket i reiseprogrammet *[[På fisketur med Bård og Lars]]* som er blitt sendt på NRK-TV, SVT og Danmarks Radio og programmet Jakten på monsterkveita, som gikk på NRK høsten 2023. I 2008 laget han (og spilte hovedrollen) i dokumentarserien *Fluehue* som gikk på TVNorge. Han var også programleder i fiske- og humorserien *LarsogLars* som gikk på VGTV i perioden 2011–2018. Han har også skrevet og spilt hovedrollen i flere DVD-utgivelser om fluefiske, *Tørrfluelandet* (som bl.a. ble spilt inn ved elven Vangrøfta), *Tørrfluelandet 2* (som blant annet ble spilt inn ved elven Hemsila og Hunnselva), *Gi Meg to March Brown – Tørrfluelandet 3* (som ble spilt inn ved elvene Nea og Tya), *Sjøørretlandet* (som blant annet er spilt inn ved skjærgården på grensa mellom Norge og Sverige, samt et strekke i Lakselva i Finnmark) og den pan-skandinaviske *Only the River Knows* sammen med Peter Christensen fra Danmark og Rolf Nylinder fra Sverige. 

Lenth har skrevet flere bøker med fluefiske som tema, og debuterte skjønnlitterært med *Den samme elva* på Kagge forlag våren 2007. I 2011 kom romanen *Den norske pasienten*. Han har også oversatt bøker av blant annet Carl Hiaasen og Christopher Moore, samt biografier om Mick Jagger og Bruce Springsteen. I 2018 var han en av syv forfattere som var med på å oversette Michael Wolffs omstridte bok om Donald Trumps presidentskap, *Ild og vrede*.

## Bibliografi
* *Over bekken etter ørret* – sakprosa, Cappelen 1998
* *Flyt* – sakprosa, Cappelen 2001
* *Fiskelykke* – sakprosa sammen med Lars Nilssen, Kagge 2003
* *Den samme elva* – roman, Kagge 2007
* *Fluehue* – redaktør for antologi, Vega 2007
* *Fluemønsterleksikon* – sakprosa, Vega 2008
* *Fluefiskerens felthåndbok* – sakprosa, Cappelen Damm 2008
* *Fortellingen om Liverpool* –  sakprosa, sammen med John Arne Riise, Kagge 2009
* *Den norske pasienten* – roman, Kagge 2011
* *Viljen* – sakprosa, Kagge 2014
* *Brødrene Vega* – roman, Kagge 2015
* *Menn som hater ulver* – roman, Kagge 2017
* *Ulvetider, rovdyret som splitter Norge* – sakprosa, Vega 2017
* *Norske tilstander* – roman, Kagge 2020
* *Kongen av Lofoten* – roman, Kagge 2023

## Referanser


## Eksterne lenker
* 
* 
*
Karl Norbeck

**Karl Norbeck** (1867–1939) var en norsk sirkusdirektør og bryter. Han utvandret i 1887 til USA, men var fra 1895 i Norge. Han arbeidet energisk for bryting, boksing og vektløfting og deltok i perioden 1900–1910 i mange profesjonelle brytekamper. Han gikk under tilnavnet «Norges sterkeste mann». I tidsrommet 1905–1929 var han direktør for sirkus Norbeck. Han skrev boken *[[Hvordan skal jeg blive stærk?]]* som regnes som den første norske bok som beskriver bryting og boksing.

I boken *Cirkus Fandango : en filmfortelling* (1953) har forfatteren Arne Skouen gitt en sigarettrøkende hane navnet «Karl Norbeck». Hanen inngår i et sirkusnummer, og omtales mange ganger i romanen. Skouen regisserte også filmen Cirkus Fandango, som hadde premiere i 1954.

Sammen med Karl Meyer og Erling Winsnes stiftet han den fascistiske foreningen Den Nationale Legion i 1927.

En byst av Karl Norbeck, laget av Kolbjørn Juel Sørlie, ble reist i 1964 i parken ved Jessheim stasjon.

## Referanser


## Eksterne lenker
*